46 
Desuden findes de udprægede Strandsandplanter som Cakile 
maritima, Halianthus peploides og Stenhammaria maritima her 
indblandede. 
I størst Mængde forekomme Juncus halticus, Elymus og Festuca 
rubra v. arenaria, der spille en dominerende Rolle, dels i Fælles¬ 
skab, og navnlig følges de to sidste nfte ad, dels hver for sig, 
hvilket navnlig gælder den første. De andre Arter, især Galium, 
Thymus, Potentilla, Armeria, Carex Og Agrostis, optræde undertiden 
pletvis dominerende og give derved Vegetationen et højst ejen¬ 
dommeligt Præg; forøvrigt findes disse og de som mindre hyppige 
anførte Arter spredt indblandede. 
Ved Rif fandtes, i Nærheden af en lille Flod, nær Havet tem¬ 
melig store Sandstrækninger. Da Strandvegetationen hørte op, be¬ 
gyndte en meget ensartet Vegetation, der hovedsagelig bestod af 
Juncus balticus som dominerende Plante; den voxede her i mere 
eller mindre regelmæssigt ordnede Rækker der ofte krydsede hin¬ 
anden. Indblandet hist og her mellem Individerne voxede: 
Thymus. 
Elymus. 
Galium verum. 
Silene maritima. 
Armeria maritima. 
Overfladen var ofte ujevn, idet der fandtes Tuer af betydelige 
Dimensioner dannede af Juncus balticus. I Lavningerne mellem 
Tuerne var Sandet mere fugtigt, og her optraadte Carex incurva og 
Potentilla anserina, der pletvis dannede rene Bevoxninger. 
Ved MåfahliD optraadte Sandvegetationeii paa et Sandrev i 
Nærheden af Havet. Her fandtes Sandtuer af meget forskellig Stør¬ 
relse, hvor Juncus balticus dominerede med Festuca rubra v. are¬ 
naria rigelig indblandede; sparsomt indblandede vare derimod 
Silene maritima og Armeria maritima-, imellem Tuerne optraadte 
dog de to sidste i stor Mængde. Overgangen til Strandvegetationen 
dannedes af Festuca rubra v. arenaria. 
Mange Steder i Stadarsveit, især langs Stranden fra StadastaOur 
til Stakkhamar, har Sandvegetationen et helt andet Udseende. Det 
er ikke sjældent her at træffe Strækninger, hvor der findes nogen- 
I 
lunde ligelig fordelt i rene Bevoxninger: et Juncetum {balticus). 
